Hey.
Kitchen se shuru karo. Wahan abhi tak nahi dekha.
Aik ke baad aik kamra. Agar yeh jagah torni bhi paray tou karengay.
Russians ko lagta hai ke key Villa mein kahin hai.
Tou humein woh unkay yahan aanay se pehlay dhoondni hai,
aur unkay hawalay kar deni hai,
taakay main tou nikloun is museebat se.
Baaqi family ka kya?
Kya tumnay unhay bataya ke unki jaan khatray mein hai?
Family jaye bhaar mein.
Patrice?
Tumnay phone pe nahi bataya tha, magar Adam ne aisa kya kiya?
Farq nahi parta.
Patrice!
Aisa lagta tou nahi.
Main apna khayal khud rakh sakti houn.
Madame Clios, main kaisay madad kar sakta houn?
Main chahti hun ke tum yeh paigham baaqi tamam staff ko de dou.
Zaroor, aap jo kahein.
Paigham hai ke...
aap sab ki chhuti.
Sab ko aik acha severance package milega
magar subha se pehlay yeh jagah chhor dein.
Magar Madame Clios ghar ki dekh bhaal kaun karega...
Main behes nahi karna chahti.
Shukriya.
-Is mein unhi ki behtari hai. -Georgie...
-Tum... -Mujhay kisi ki zaroorat nahi hai.
Tou phir main kya yahan jhak maar raha houn?
Tumhari baat aur hai.
Wah, kya baat hai.
-Kya tum muskura rahi ho... -Nahi.
Pehlay woh manhoos chaabi dhoondo phir muskura doungi.
Hello.
Hatao.
-Kya woh tayar hai? -Delphine bol rahi houn rehab centre se.
Aik hadsa hua hai. Fatima par humla hua.
Kya bol rahi ho? Kisnay kiya?
-Meri baat karao. -Maaf keejiye ga. Woh ja chuki hai.
-Aik aur patient ke saath bhaag gayi. -Bhaag gayi?
Humnay CCTV video dekhi tou us mein kisi shakhs ne us par humla kiya,
par woh bach nikli.
Maafi chahti houn.
-Acha tou yahan se taxi letay hain. -Christos, suno.
Mujhay khud jaanay dou.
Acha...
Samjho...is tarah kam khatra hai.
Woh log meray peechay hain.
Ajeeb baatein kar rahi ho, tum jaogi kahan?
Ruko Fatima, suno...
Nahi, bus, jaanay dou. Mujhay kuch nahi hoga.
Nahi! Tum tou theek hogi, par main nahi.
Jaanti ho, main...
Jab tumharay saath hota houn tab mujhay talab bhi nahi hoti.
-Tou kya, main tumhari sponsor houn? -Haan.
Aur yeh...
rehab ke qanoon ke khilaf hai ke tum mujhay is haalat mein chhor ke chali jao,
Meri buhat buri haalat hai!
Mujhay is tarah mat chhor ke jao.
Please.
-Soch ke bataongi. -Sahi hai.
Mujhay...
Yeh lein sir, 85 sir. 85 euros.
Lagta hai ke koi tumhari tawajoh chahta hai.
Dost ya dushman?
Aaj kal kya farq parta hai?
Kya main madad kar sakti houn?
Kya yeh Christos ka ghar hai?
Tum keh rahi ho ke usay koi utha kar legaya?
Haan.
Woh tumhi hona?
Tumhari hee baat karta tha mera beta, ke tum uski...
madad kar rahi ho.
Kya yeh sab tumhari wajha se ho raha hai?
Shayad mujhay pata hai, ke kon hai iskay peechay.
Kya?
Yeh ho kya raha hai?
Yeh lo, English Breakfast.
Har marz ki dawa hai. Qasam se.
Mujhay kuch nahi chahye.
Piyo. Behtar mehsoos karogi.
Tum itni bewaqoof kaisay ho sakti ho?
Meri wajha se nahi hua hai yeh sab!
Agar kisi ko kusoorwar therana hai, tou apnay sabiq shauhar ko therao.
Tum jaanti ho woh kaisa tha.
Oh, aur tum tou bilkul sunheray balon wali bongi. Kisi baat ki khabar nahi.
Tumhein jaisay hee key ka pata chala tha, tou mujhay batana chahye tha.
Phir kya hota, koi aakay tumhein maar daalta?
Main tum sab ko mehfuz rakh rahi thi.
Tum sab ko.
Yeh mera kaam hai.
Kya meray bachon ko bhi dhamki dee thi?
Haan.
Dee thi.
Usoolan khat khatana chahye, Ads.
Kis khushi mein yeh sab?
Mera abhi koi mood nahi hai.
Tou main kya karoun.
Hi Christos Clios bol raha houn, apna message chor dein.
Christos, mujhay call karo jaisay hee yeh milta hai.
Woh jawab nahi dega.
Jaanti houn.
Kuch karna parega.
Adam, tumhein kal raat ko dekha tha.
Waisa nahi jaisa tum samajh rahi ho.
Kya tumnay us se poocha?
Tum meray bhai ho, gadhay.
Agar main kisi ke saath houn, tou woh tumharay.
Main us se pyar karta houn.
Pyar kartay ho?
-Adam, woh humari sauteli ma hai. -Buhat meher bani.
Maaf karna magar...yeh buhat ghatya baat hai.
-Adriana? -Jee, Mother?
Tum theek ho?
Haan, Mother.
Tum ho kidher?
Adam ke paas.
Aur Adam, kya woh, woh theek hai?
-Hua kya hai? -Suno...
Villa wapis mat aana abhi.
Tum ya Adam.
Unko lagta hai ke key humaray paas hai, jo tumharay abu chor gaye thay.
Kon?
Hain koi Russians...khatarnak. Khair.
Tum bus duur rehna...tumhein meri qasam.
Acha.
Hello?
Madam Clios ke liye delivery.
Yahan sign kar dein.
Sahi.
Shukriya, goodbye.
Goodbye.
Kya likha hai ke kisnay bheja?
Zaroorat nahi
Litvinov ka hai...
"Zhazhda mesti"...
Is se murad ailan e jang ke hain.
32...
Aik insan mein itnay daant hotay hain.
Tumharay paas 31 aur mauqay hain sach batanay ke.
Please.
Please...
Tum isay rok saktay ho.
Mujhay batao ke key kahan hai.
Meray paas nahi hai.
Nahi hai.
Batao.
Meray paas nahi hai tumhari woh manhoos key.
Nahi hai meray paas!
Tumhari marzi.
-Nahi karo. -Tumhari marzi.
Please.
Iska sarr pakro.
Nahi, nahi, nahi!
Meri baat suno.
Meray paas nahi hai!
Meray paas nahi hai.
Please.
Please, please, please. Nahi hai meray paas!
Commandant Nadia Dubois.
Woh pichlay 6 saal se French General Directorate
ke liye kaam kar rahi thi security mein.
Lagta hai phir apnay liye kaam karti thi.
Yeh dekho.
Yeh kya hai?
GPS tracker.
Voronezh mein bana hai.
Russion agencies ke jasooson ko track karnay mein istemal hota hai.
Shayad woh isay bhool gaye thay.
Humara kaam hogaya.
Aik aur cheez hai.
Fatima.
Woh Negrescu ke khilaf gawahi denay wali thi aaj.
Par kisi ne usay maarnay ki koshish ki.
Woh bach nikli.
Yeh kaafi buri khabar hai.
Buri khabar tab hoti...
agar woh maari jaati.
-Robert? -Haan?
Aik kaam karo, isko apnay ghar le jao.
Woh wahan mehfuz rahegi.
Georgie, kya karna chah rahi ho?
Agar aik bhi kharash aayi tou chhoroungi nahi.
Fatima, chalo meray saath.
Tou hum kya karein phir?
Na humaray paas banday hain, na koi taqat. Kuch bhi nahi hai.
Usay sach batayengay.
Ke humaray paas key hai hee nahi,
aur na tou Christos ke paas,
aur phir apnay betay ki jaan ki bheek maangna.
Uski insaniyat ko jagana.
Woh insan nahi, janwar hai.
Aur uskay paas Christos hai.
Nahi, khud socho.
Woh abhi kisi ko maar nahi sakta.
Khaas taur se kisi Clios ko.
Aur woh tumhein jaanta hai.
Jao uskay paas zaati taur pe, usay thori izzat dou...
aur apna beta lao.
Woh larki ab bhi zinda hai. Clinic se farar hogayi thi.
Jiska matlab hai ke woh ab bhi tumharay khilaf gawahi de sakti hai.
Main usay dekh lunga.
Yeh ab tumhara masla hai.
Main ne bola tou main dekh lunga.
-Kaisay pata woh idher tha? -Kyun ke mujhe bulawa aya tha.
Ehem Riviera shaadiyan tab tak nahi hoti jab tak mera bulawa na ajaye.
Khair tumhein humari shaadi par nahi bulaya tha.
Bilkul, darling.
Kya tum arahi ho meray saath?
Nahi, nahi. Yeh maamla dou waildein ke apas ka hai.
-Tumhein sirf... -Shukriya, mujhay meri lines aati hain.
Chalo naye joray ko taaliyon se khush aamad karte hain
Anna aur Dimitri
hum tumhein aik dance karne ka kehte hain
Sasha.
Ah, buhat khushi hui tumse mil kar.
Tumharay piano lesson mein thi, yaad hai?
Cake acha lag raha hai, haina?
Bin bulaye aanay ke liye mazarat chahti houn...
Kya tum laayi ho jo mujhay chahye?
-Nahi, nahi magar… -Phir jao yahan se, baraye meherbani.
Please, please Grigory, Main yahan aik ma ki haisyat se aayi houn.
Meray betay ko jaanay dou.
Kahan se laadoun aik aisi cheez jo humaray paas hai hee nahi.
Mujhay yaqeen nahi, Madame Clios.
Ab mazarat ke saath.
Meri behen ka function kharab kar rahi hain aap.
Christos ne tumhara kuch nahi bigara hai.
-Woh baykasoor hai. -Aik Clios baykasoor nahi hota.
Jab tak tum mein se koi sach sach nahi bata deta,
tumhara chaheeta beta bhugat ta rahega.
Khair, tumharay dad ne mujhay tumhara thori dair tak khayal rakhnay ka kaha hai
Aur mujhay lagta hai ke baray apas mein baatein kar rahay hongay
boring boring baatein, tou kyun na hum yahan se chalein?
Meri Mummy ka kya?
Woh tumhein baad mein aakay sula dengi?
Main kabhi nahi chahoungi ke tumhara khushi ka din kharab ho.
Tumharay aziyat denay ke, qatal o ghaarat ke qisay.
Moun band karo, warna main kar doungi...
Tanechka, jao dance karo. Is mein tumhara koi lena dena nahi.
Jao dance karo. Dance karo. Jao duur is se.
Jaao, isko duur lekar jao
Tum yeh kya kar rahi ho?
Maafi chahta houn, doston. Chalay jashan manatay hain.
Maafi chahta houn.
Ab tou uskay death warrant par sign kar diya tumnay.
Irina!
Irina! Chalo!
Hi, kya tum...
Hello, chhotu, mera naam Robert hai.
Tumhara kya hai?
Sasha.
Sasha...Litvinov?
-Yeh kya... -Acha tou ab agar acha tarah mil liye.
Tum sambhalo.
Ghatya nashayi!
Tum sab khabeeson ko maar dalunga.
Tumnay mera istemal kiya.
Zaroori tha.
Main dihaan batana chahti thi, warna kaam nahi karta.
Bacha aghwa karna?
Yeh tou tumharay hisab se bhi ziada ghatya harkat hai.
Woh bacha nahi, samjhotay ka rasta hai.
Iskay ilawa aur koi hul nahi.
Tum samajh nahi rahi ho, tumnay maamla aur bigaar diya hai.
-Woh Christos ko maar dega. -Nahi.
Usko apna beta chahye sahi salamat. Kisi bhi qeemat par.
Usay Christos ko riha bhi kyun na karna paray.
Aur yaad karo, humnay pehel nahi ki hai.
Litvinov ne ki.
Hum tou sirf,
us hee ki zuban mein usko samjha rahay hain...
eent ka jawab pathar.
Ya aik daant ka doosray daant se.
Haan.
Pehlay mainay tameez se baat ki thi.
Tumnay mujhay dhutkar diya, aur tumhari behen ne mujhay kameeni bola.
Tou ab buhat hogayi tameez.
Christos ko sharafat se aaj raat football stadium le aana.
Game shuru honay se15 minute pehlay, tumhein tumhara beta mil jayega.
Christos ko ab kuch bhi hua, ya tumnay koi bhi bewaqoofi karnay ki koshish ki...
phir main bataongi ke kitni bari kameeni houn.
Woh wahid shakhs hai...
jo mujhay eshas dilati hai ke...
main mukamal houn.
Ajeeb baat hai, jaanta houn.
Nahi, main samajh sakti houn.
Khair ab sab khatam.
Aur jaanti ho main kisko kusoorwar therata houn?
Dad ko.
Unhonay pehlay phasaya usay.
Kyun ke unko hamesha milta tha.
Jo woh chahtay thay.
Aur pal bhar mein woh cheez unki...
Uskay samait.
Jab apnay puranay khelonon se dil bhar jaata, tou naya le aatay.
Aik hee jo unkay galay mein atak gayi thi, woh thay hum.
Aisay nahi bolo.
Haan, theek hai, woh aik achay baap nahi thay, magar...
hum se pyar kartay thay.
Mera tou yehi maanna hai.
Zahir hai.
Main tha unkay liye sab se bari sharmindagi ka bais.
Aap apnay bachon ka sauda nahi kar saktay.
Tum nashay mein ho.
Haan bhi, ajao, chef's special.
Nahi, shukriya.
30 hazar ka majma hoga, tou theek thaak chashmadeed gawah hongay wahan
aur stadium ke aas paas hathyar le jaana manna hai,
tou yeh aik masla khatam.
Yeh lo.
Mujhay cheese nahi pasand.
Tum France mein rehtay ho, cheese kaisay nahi pasand?
-Koi baat nahi. -Nahi.
Tum is maiz se nahi hilogay jab tak poora khana na khatam karlo.
Samjhay tum?
Ha?
Shabash!
Bon appetite.
Aur kameeni main houn?
Adam, yeh kya kar rahay ho?
Main hamesha sochta tha tum kyun karti thi yeh.
Aik dard ka lamha aur koi khayal nahi.
Betho.
Jaanti ho mujhay asal kis baat ka gham hai?
Main bus chahta tha ke dad mujhse apnay betay ki tarah sulook karein.
Aik kaam walay larkay ki tarah nahi.
Akhri cheez jo unhonay mujhse kahi...
"Meray baad iska khayal rakhna."
Aur tab bhi tumharay paas hai.
Yeh akhri cheez thi jo unhonay dee mujhay.
Aisay kaisay jaanay deta.
Woh tou tumhein aik churail jaisi lag rahi hogi?
Mujhay unse nafrat hai.
Main Georgie ko tab se jaanta houn jitni tumhari umr nahi.
Tou main jaanta houn woh asal mein kaisi hai, aur sach boloun tou,
woh nahi hai aisi.
Woh asal mein...buhat naram dil hai, Tin man ki tarah.
-Waqai? -Haan.
Magar woh nahi chahti aisa karna,
woh sirf chahti hai ke uska dil mil jaye, jaisay ke usay.
Hua kya?
Acha, tou...
aik buray shakhs ne torr diya,
tou woh kabhi kabhar aisi cheezein karti hai ya bolti hai jo woh nahi chahti,
jaisay ke aaj tumharay saath.
Samjhay tum?
Kya aap la nahi saktay?
Agar meray bus mein hota tou le aata.
Yeh lo.
Georgie?
Oh, shukriya.
Yaad hai jab tum mujhse pehli baar Institute mein milay thay?
Haan.
Tumhein dekh kar soch tha,
"Wah, yeh tou mujhse bhi ziada darri hui hai."
Kyun ke main thi darri hui.
Mujhay yaad hai us purani building mein jaana,
jahan mera maazi mere saamne khara tha,
aur apne aap ko aik dhokay baaz mehsoos karna
Nahin mere khayal se wahan har namak halal ko apna aap dhokay baaz mehsoos hua tha.
Nahi.
Main wahan ke liye thi hee nahi.
Main tou yahan ke liye bhi nahi.
Main sochti thi ke yeh log mujhse behtar hain,
kyun ke unkay paas...kya?
Ke agar mujhay thora sa bhi woh mil jaata jo unkay paas,
main classy banjati, haina?
Sab bakwas.
Dekho mera kya bana.
Tum ab tak yahan kyun ho, Robert?
Aik baat batao, agar main tumhari jagah hoti.
Tou main tou mujhse koson duur hoti.
Main us larki ke liye hun jis se pehli baar mila tha.
Jo tum asal mein ho.
Main ab woh larki nahi.
Mujhay buhat ghusa hai...
aur darti houn ke yeh sab kabhi khatam nahi hoga.
Mujhay yeh sab nahi karna.
Phir na bano.
Sasha?
Mujhay maaf karna.
Main buhat sharminda houn.
Tumhein ghar le jaatay hain, theek hai?
Chalo.
Yeh pal hamesha yaad rakhna.
Dekho meri taraf.
Meri taraf dekho.
Uthao isay.
Aur safayi karwao yahan ki.
Chalo, tumhein...
-sahi hai? -Haan.
Sahi.
Tum Christos ko wapis laogi, haina?
Haan, fikar nahi karo.
Isko kahin nahi jaanay dena jab tak Christos na nazar ajaye.
-Sahi hai? -Haan.
Mera beta kahan hai?
Woh amnay samnay hain.
Mera larka kahan hai?
Mera kahan hai?
Kaisa hai Sasha?
Christos se buhat behtar.
Oh Khuda.
Idhar aao mere shehzaday!
Main agayi houn, darling.
Chalo.
Aik minute.
Jo device tumhein dee woh nakli thi.
Aur jis shakhs ke paas woh hai,
woh shakhs Russian Government ke liye kaam karta hai.
Unhay lagay ga ke tumnay unkay saath dhokay baazi ki hai.
Tou woh kehtay hai na tumhari zuban mein?
Khel khatam.
Mujhay woh key la kar dou, tou yeh sab khatam karwa dounga.
Key dou.
Is file pe kuch tehqeeq kar saktay ho?
-Commissioner? -Bolo.
Kya aap se apnay office mein baat kar sakta houn?
Aata houn.
Tum nahi jaantay kitni bareeqi se yeh poora khel khela hai mainay.
Taakay woh mujh par mukamal taur par bharosa karein. Raaz kholay.
Aur tumnay us saari mehnat par paani phair diya.
Sirf aap jaantay thay ke Fatima kahan chhupi hui thi.
Meri naukri lena chahtay ho, kya yehi baat hai?
Mujhay na hee tou tumhari aur na tumhari is ghatya naukri ki parwa hai.
Negrescu ne meri chashmadeed gawah ko marnay ki koshish ki.
Uski behen ko tou maar chuka hai
Meri biwi takreeban mar gayi uski wajah se
Mujhe Negrescu chahiye
aur tum meri madad karogay
Abhi mom se baat karnay ki haalat mein nahi.
Kya hua? Key mili kya?
Christos ko chot lagi hai.
Georgina abhi hospital le kar ja rahi hai.
Kya woh theek hai?
Hojayega.
Bus yahan jaldi pohoncho, meri jaan.
Tum dono.
Main taxi bulati houn.
Konsi...konsi key?
Aaj subha kisi key ke baaray mein bol rahi thi.
Dad ki?
Pata nahi.
Shayad.
Kya?
Yeh Georgina ko dedena.
Us se meri taraf se maafi maang lena.
-Tumhara bhai kahan hai? -Woh nahi araha.
-Christos se mil sakti houn? -Haan, zaroor, darling.
Jao.
Woh dikh raha ziada hai asal mein theek hai.
Georgina...
Haan.
Thank you.
Aik din mein dou baar.
Humein kaisay itni izzat baksh di.
Kaam hogaya.
Woh larki mil gayi jisko tum dhoond rahay ho.
Yehi hai na?
Konsi larki?
Jisko tum dhoond rahay ho?
Main aik baat soch raha houn.
Kya kisi aur ko is tehqeeqat mein mulawis kiya hai?
Nahi.
Yeh humaray beech ka maamla hai.
Haan.
Mujhay bhi aisa hee lagta tha.
Acha hai.
Aao.
Tumharay liye kuch hai.
Laanat!
Gun phenko!
Sab theek hai. Theek hai.
Tum theek ho?
Acha surprise tha.
Tumhein chhor kar...
mujhay mukbiron se sakht nafrat hai.
Agar unko jald thikanay na lagaya
tou phir woh masla ban jaatay hain.
Shab bakhari, hazraat.
Shab bakhair, kameenay!
Fatima?
Jaantay ho na ke woh tumhein pasand karta tha?
Kon?
Constantine.
Ghalt meri thi.
Meri wajha se hum raabtay mein nahi thay itnay arsay tak.
Georgie, tumhein safai denay ki zaroorat nahi...
Mujhay bolnay dou.
Mujhay laga ke mujhay tumhari zaroorat nahi.
Mujhay laga ke maazi ki kisi bhi cheez ki zaroorat nahi.
Mujhay maaf karna.
-Mainay socha... -Koi baat nahi.
Hum theek hain.
Georgie, main tou bhool hee gayi thi. Kuch laayi houn.
Adam ne diya hai.
-Adam ne? -Haan.
Usay lagta hai ke yehi woh key hai...
Mujhay yaqeen nahi araha.
Itnay waqt se... Adam ke paas thi?
Shayad ab is baar hamesha ke liye khatam kar dein yeh sab.
Yaad hai gaari kahan park ki thi?
Tumhein pata hai mujhay kabhi yaad nahi rehta.
Budhay ho rahay ho.
Main tou apni jawani ke urooj pe houn.
Main yahan dekhta houn.
-Georgie! -Kya?